The Last of Sheila
The Last of Sheila ir 1973. gada ASV mistērijas filma, kuras režisors un producents ir Herberts Ross, bet scenārija autori ir Entonijs Pērkinss un Stīvens Sondheims. Filmā galvenās lomas atveido Ričards Bendžamins, Daiena Kenona, Džeimss Kobērns, Džoana Heketa, Džeimss Meisons, Ians Makšeins un Rakela Velča. Filma stāsta par Holivudas producentu, kurš gadu pēc tam, kad tiek nogalināta viņa sieva, uzaicina sešus cilvēkus, kuri pavadīs vienu nedēļu uz viņa jahtas. Filmas The Last of Sheila pirmizrāde notika 1973. gada 14. jūnijā un to izplatīja Warner Bros.. Filma saņēma pozitīvas kritiķu atsauksmes un tīmekļa vietnē Rotten Tomatoes tai ir 90% vērtējums. Filma iedvesmoja Raiana Džonsona filmu Glass Onion: A Knives Out Mystery (2022).